ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሙስሊም ብምዃኑ ቋንቋ ሳንስክሪት ከይምህር ዝተኸልከለ መምህር 1 ታሕሳስ 2019 ምንጪ ስእሊ, Firoz Khan መግለጺ ስእሊ, እቲ ዩኒቨርሲቲ፡ ንፊሮዝ ክሃን ብብቕዓቱ ዝበለጸ ስለዝኾነ ከምዝቖጸሮ ይገልጽ ኣብ ሰሜናዊ ህንዲ ኣብ እትርከብ ከተማ ቫራናሲ ዝርከቡ ትምሃሮ፡ ቋንቋ ሳንስክሪት ክምህር ዝተመደበ መምህር ሙስሊም ብምዃኑ ኣይንመሃርን ኢሎም። ንሳቶም፡ ሙስሊም መምህር ነቲ ምስ ጥንታዊ ሃይማኖት ሂንዱይዝም ዝተኣሳሳረ ቋንቋ ሳንስክሪት ክምህር ኣይክእልን ይብሉ። ፊሮዝ ክሃን፡ ፋልማዩ ዝኾነ ስራሕ መምህርነት ቋንቋ ሳንስክሪት ኣብቲ ህቡብ ዩኒቨርሲቲ ባናራስ ሂንዱ ምስረኸበ፡ ሓጎሱ ደረት ኣይነበሮን። እንተኾነ፡ ካብ ዝቑጸር ሰለስተ ሰሙኑ፤ ክንሱ ሓንቲ ሻብ 'ውን ኣይመሃረን። ህንዲ 21 ሚልዮን 'ዘየድልያ' ደቂ ኣንስትዮ ኣለውኣ ንሱ ኣብ ዝሓለፈ ሕዳር 6 ከምዝተመደበ ዝሰምዑ 30 ተምሃሮ፡ ንተቓውሞ ኣብ ደጊኣፍ ምምሕዳር እቲ ዩኒቨርሲቲ ተቐሚጦም። ምኽንያቶም ድማ እስላማይ ቋንቋ ሳንስክሪት ኣይምህረናን ዝብል እዩ። ፐሮፌሰር ክሃን ምስቲ መሰረት ብዙሓት ቋንቋታት ህንዲ ዝኾነ ሳንስክሪት ዘለዎ ርክብ ግን ውልቃዊ እዩ። ንሱ፡ ኣብ እዋን ቁልዕነቱ ወላዲኡ ቋንቋ ሳንስክሪት ናብ ዝምህር ቤት ትምህርቲ ከምዝለኣኾን፡ ነቲ ቋንቋ ዘለዎ ፍቕሪ ካብ ሽዑ ከምዝጅምርን ይዛረብ። ወላዲኡ 'ውን ቋንቋ ሳንስክሪት ኣጽኒዑ እዩ። እቲ 'ቋንቋ መላእኽቲ' እናተብሃለ ዝጽዋዕ ቋንቋ፡ ብትሕቲ ሓደ ምኢታዊት ህዝቢ ህንዲ ዝዝረብ ኮይኑ ምብዛሕትኡ ግዘ ቀሻውሽቲ ሂንዱ ኣብ ሃይማኖታዊ በዓላት ይጠቀሙሉ። መግለጺ ስእሊ, ኣብ ደጊኣፍ ምምሕዳር እቲ ኡኒቨርሲቲ ንተቓውሞ ዝተቐመጡ ተምሃሮ ካብቶም ዝቃወሙ ተምሃሮ ሓደ፡ ቻክራፓኒ ኦጅሃ፡ ምድብ ፕሮፌሰር ክሃን ንሕጊ እቲ ዩኒቨርሲቲ ዝጥሕስ እዩ ይብል። ኣንፃር ባህላዊ ልምዲ ዝቃለሳ ሰብ 'ጸሊም-ክዳን' ህንዲ ኣመሓደርቲ እቲ ዩኒቨርሲቲ ግን '' ነቲ ስራሕ እቲ ዝበለጸ ተወዳዳራይ ኢና ሓሪና'' ብምባል ነቲ ዝቐርብ ነቐፌታ ይቃወሙዎ።። ብተወሳኺ ብዙሓት መምህራን ንፕሮፌሰር ክሃን ደጊፎምዎ እዮም። ምንጪ ስእሊ, Getty Images መግለጺ ስእሊ, ሳንስክሪት መሰረት ብዙሓት ቋንቋታት ህንዲ እዩ ''ንኸባቢ ሰላሳ ዓመታት፡ ሂንዱ ሰብኣይ ንቋንቋታት ኡርዱ፣ ፋርሲን ዓረብኛን ንዘጠቓልል ክፍሊ ትምህርቲ መሪሑ እዩ። ቁርኣን ክምህር ዘኽእሎ ዲግሪ እውን ረኺቡ ነይሩ'' ይብል ሓላፊ ትምህርቲ ክፍሊ ኡርዱ ኣፍታብ ኣሕመድ ኣፋቂ። ብተወሳኺ ኣብ ክፍሊ ኡርዱ ዝምህሩ ሂንዱ ከምዘለዉን ቋንቋን ሃይማኖትን ዘራኽብ ከምዘይብሎምን ይገልጽ። እቶም ተምሃሮ ኣብ ቀጽሪ እቲ ዩኒቨርሲቲ የካይዱዎ ዝነበሩ ተቓውሞ ይግደፉ እምበር፡ እቲ መምህር ክሳብ ዝባረር ናብ ክፍሊ ኣይንኣቱን ብምባል ክመሃሩ ኣይከኣሉን። ዝምህሮ ቋንቋን ዝኽተሎ እምነትን እንታይ ከምዘራኸቦም ከምዘይተረደኦ ዝገልጽ ፕሮፌሰር ክሃን፡ ንዕኡ ደጊፎም ሰልፊ ዝወጹ ትምሃሮ 'ውን ረኺቡ ኣሎ። ተዛማዲ ትሕዝቶ ህንዲ፡ ጓል 73 ዓመት ሰበይቲ መናቱ ወሊዳ ''ኣመና ተሓጒስና ኣለና'' ይብል ሰብኣያ፡ ብዘጋጠሞ ሕማም ወቕዒ ኣብ ሆስፒታል ኮይኑ እናተሓከመ።7 መስከረም 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
